Interpunkčné znamienka

Rozdeľovacie znamienko, spojovník

Rozdeľovacie znamienko sa píše tesne za prvou časťou rozdeleného slova bez medzery.

Spojovník sa píše pomocou rozdeľovacieho znamienka bez medzier. Spojovník spája:

dve slová na vyjadrenie spolupatričnosti pôvodne samostatných slov,

jednotlivé časti zložených slov vyjadrených číslicami a písmenami,

iniciálovú skratku a príponu.

Bodka, výkričník, otáznik, čiarka, bodkočiarka, dvojbodka

Bodka, výkričník, otáznik, čiarka, bodkočiarka, dvojbodka sa píšu tesne za príslušným slovom bez medzery. Ak je za slovom alebo na konci vety viac interpunkčných znamienok, medzera sa dáva až za posledné z nich. Ak sa veta končí skratkou, bodka za skratkou plní aj funkciu bodky za vetou.

Bodka sa nepíše na konci riadkov adresy, za dátumom, za menami autorov citátov, za nadpismi článkov, kapitol a pod., pokiaľ tieto časti textu stoja na samostatnom riadku a sú od ostatného textu graficky odlíšené. Bodka sa nepíše v tabuľkách (okrem oficiálnych skratiek), ani v legendách k tabuľkám a obrázkom.

Najčastejšie chyby v písaní interpunkčných znamienok

V písaní interpunkčných znamienok sa vyskytujú najčastejšie tieto chyby:

vynechaný spojovník pri zložených slovách,

vynechaný spojovník na začiatku riadka pri zloženom slove,

medzera pred dvojbodkou, chýbajúca medzera za bodkou v skratkách.

Spojovník sa nepíše:

v zložených prídavných menách

v pomenovaniach, v ktorých ide o vyjadrenie bližšieho vymedzenia.